Publius Quinctilius Varus
Publius Quinctilius Varus (anno 47 vel 46 a.C.n. natus; anno 9 p.C.n. mortuus, vel potius sibi ipsi mortem in proelio dedisse dictus) fuit senator Romanus qui anno 13 a.C.n. consulatum gessit. Hodieque notus est ob cladem quae dominationi Romanae inter flumina Rhenum et Albim sempiternum finem imposuit.

De gente
Pater eius Sextus Quinctilius fuit. Ipse quaestor Augusti anno 23 a.C.n. principem in orientem sequebatur. Anno 13 a.C.n. consul ordinarius cum Tiberio fuit. Uxorem primam filiam Agrippae, secundis nuptiis Claudiam Pulchram duxit et filium Quinctilium Varum ex Pulchra genuit.

De cursu honorum
8/7 proconsul Africae erat, postea ab anno 6 a.C.n. legatus Augusti pro praetore Syriae erat. Ibi Herodi regi adsedit in iudicio filii et tum successoris designati Antipatri qui insidiarum adversus patrem convictus  est atque de ea re ad Augustum rettulit. Rege anno 4 a.C.n. mortuo successioni ex mandatis Augusti consuluit et magnam seditionem Iudaeorum per totam Palaestinam odio Herodis late flagrantem oppressit. Tum atrociter saeviit : nam duo milia hominum crucibus adfixit 
Ab anno 6 vel 7 legatus Augusti in Germania fuit. Agros ultra Rhenum a Romanis bellis adversus Germanos partos mense septembri anni 9 amisit, cum ab Arminio Cherusco in Teutoburgiensi saltu superatus est. Caesar Augustus, nuntio cladis Varianae Romam adlato, "Quintili Vare, legiones redde!" exclamavisse dicitur.
Filium Quinctilium Varum ex Pulchra habuit.

Fontes 
Dio Cassius libro LVI Historiae Romanae, cap. 18-23.
 Flavius Iosephus, libro primo de Bello Iudaico 617-639 necnon libro secundo 16-18, 25, 39-83
 libro septimo decimo Antiquitatum Iudaicarum 89-303
  VII.1.4
 Suetonius,  Vita Divi Augusti, capitulo 23.
Tacitus libro primo Annalium capitulo 55
 Velleius Paterculus, libro secundo Historiae Romanae capitulis 117-120.

Notae

Nexus externi 

Senatores
Proconsules Africae
Legati Syriae
Gens Quinctilia
Politici Romani antiqui
Augustus
Homines qui sibi mortem consciverunt
Participes bellorum Romano-Germanicorum